અમદાવાદ: મ્યુનિ. કોર્પોરેશનના સત્તાવાળાઓ દ્વારા શહેરના પશ્ચિમ વિસ્તારમાં આવેલા સુપ્રસિદ્ધ લો ગાર્ડન તેમજ તેની નજીક આવેલા પરિમલ ગાર્ડનને પીપીપીના ધોરણે અદ્યતન બનાવવાની દિશામાં કવાયત હાથ ધરાઇ છે.શહેરીજનોમાં દાયકાઓથી લો ગાર્ડન મશહુર છે. નવરંગપુરા વિસ્તારમાં આવેલા લો ગાર્ડન અને તેની ખાણીપીણી બજાર તેમજ ચણિયાચોળી બજારની મોટાભાગના બહારગામથી આવેલા મુલાકાતીઓ એકવાર તો અચુક મુલાકાત લે છે. લો ગાર્ડનની જાળવણીનું કામ કોર્પોરેશન દ્વારા આશિયાના ગ્રૂપને સોંપાયું છે.